Tutu uit hospitaal ontslaan, net betyds vir vrou se verjaardagEmeritus-aartsbiskop Desmond Tutu. Foto: Ilan Godfrey/Templeton Prize/SAPA Emeritus aartsbiskop Desmond Tutu is uit die hospitaal ontslaan – net betyds vir sy vrou, Leah, se verjaardag vandag. Die Desmond & Leah Tutu Legacy-stigting het Vrydag in ŉ verklaring op hul amptelike Facebook-blad gesê Tutu is ontslaan en sterk tuis aan. Tutu het sy eie 87ste verjaardag verlede Sondag in die hospitaal deurgebring nadat hy die vorige week vir toetse opgeneem is. Hy was dus ook nie in staat om Maandag die agtste jaarlikse Desmond Tutu International Peace-lesing deur pres. Cyril Ramaphosa by te woon nie. “Die stigting wil graag vir almal dankie sê vir hul boodskappe en gebede, insluitend op sosiale media.” Tutu stry al byna twee dekades teen prostaatkanker. Maroela Media het in Oktober 2016 berig Tutu het gesê genadedood laat mense toe om die wêreld met waardigheid te verlaat. Wanneer hy eendag op sy sterfbed lê, wil hy dus nié tot elke prys aan die lewe gehou word nie